Lisa 1

Riigieelarvelise toetuse kasutamise lepingu juurde

**PROJEKTITOETUSE KASUTAMISE ARUANNE**

|  |  |
| --- | --- |
| **Toetuse saaja nimi** | MTÜ Eesti Skautide Ühing |
| **Projekti nimetus** | Suurlaager „Silmapiir“ |
| **Projekti toimumise aeg**  (millal tegevus reaalselt toimus) | 21.07.2024 kuni 27.07.2024 |
| **Toetuse kasutamise periood**  (vastavalt taotluses esitatud perioodile) | 01.07.2024 kuni 01.08.2024 |

**TOIMUNUD PROJEKTI KOKKUVÕTE**

|  |  |
| --- | --- |
| **Toimunud projekti lühikokkuvõte**  *Kirjeldage lühidalt projekti – toimumise kohta, peamisi tegevusi, mille abil projekt ellu viidi. Andke oma hinnang, kas projekt täitis oma eesmärgi, kas ja mil määral saavutasite taotluses püstitatud eesmärgid. Kui võrreldes algse taotlusega on olulisi muudatusi projekti tegevustes ja eesmärkides, siis kirjeldage põhjuseid ning andke neile oma hinnang.* | 21. juulist 27. juulini toimus Paunküla heaolukeskuses Eesti Skautide Ühingu suurlaager „Silmapiir“.  Suurlaager toimus vastavalt planeeritule, nii said noored võimaluse toimetada koos tegevusväljadel, läbida skaudimatk, osaleda spordivõistlustel ning panna proovile oma skaudioskused ehk ehitada laagriehitisi, lugeda kaarti, harjutada esmase abi andmist.  Sel aastal saime koostöös Kaitseministeeriumi, Kaitseliidu ja Naiskodukaitsega panna suuremat rõhku noorte kaitsetahte ja kaitseväeteenistuse teadlikkuse parendamisele. Tegime seda läbi erinevate mängude, matkapunktide ja tegevusväljapäeva. Laagrialal oli kohal ka Kaitseliidu telk, kus noortele varustust tutvustati ja rootordrooni lennutada lubati. Noortele ja instruktoritele meeldis.  Üldjoontes saavutasime kõik planeeritud eesmärgid ja toimusid kõik tegevused. Ootamatult kujunes laagri osaks vihmase ilma tõttu ilmaoludega võitlemine – noortele pakkus see aga palju lõbu. Samas tõi ilm kaasa aga ootamatuid kahjusid Eesti Skautide Ühingu varustuses olnud varjualustele ja tehnikale. Samuti tuli osa tegevusi ringi tõsta, kuid operatiivselt suutsid nii osalised kui ka korraldusmeeskond oludega kenasti kohaneda.  Osalejaid oli laagris mõnevõrra vähem kui planeerisime (seetõttu vähenes ka planeeritud eelarve maht, vt all), mis võis tuleneda konkureerivate ürituste arvust (välisriikide skaudilaagrid ja teised organisatsioonid) ning tavapärasest kallimast laagritasust (peamiselt oli põhjuseks laagripaiga renditasu, mida organisatsioonina tavaliselt kandma ei pea, kuid sellel aastal toimub skautide püsilaagriala uuendamine).  Üldiselt kujunes suurlaager selliseks nagu olime planeerinud ning meie jaoks täitis see ära programmilised eesmärgid. |
| **Saavutatud valdkondlik mõju ja tulemused**  *Määratlege projekti tegevuste konkreetsed tulemused. Kirjeldage projekti tulemuste mõju Kaitseministeeriumi eesmärkidele laiemalt - valdkonnale, sihtrühmale, partnerorganisatsioonidele,*  *piirkonnale, kogukonnale jne.* | Suurlaager „Silmapiir“ tulemused:   * Osalejad arenesid füüsiliselt (sportmängud, peaskaudi krossijooks, hommikuvõimlemine), sotsiaalselt (toimus pidev multikultuurne ja erivanuseline suhtlus, kus noored ennast proovile panid) ja vaimselt (õpiti tundma loodust, testiti üldist silmaringi, vahetati kultuurilisi erisusi); * Paranesid skaudioskused (mänguliselt praktiseeriti esmaabi andmist, meeskondades toimus kaardi järgi orienteerumine, rajati skaudiehitisi laagrialal: varjualused, lauad, toolid, nõudekuivatusrestid jm); * Toimus mitmekeelne kultuurivahetus, kus osalejad said suhelda ja tutvuda välisskautidega ning välisskaudid said osa Eesti skautide laagrimelust; * Toimus eesti ja vene emakeelega noorte suhtlus ja viidi läbi ühistegevusi (nt toimus kakskeelne vestlusring Haridus- ja Teadusministeeriumi kantsler Kristi Vinter-Nemvaltsiga, kus vene emakeelega noored esialgu toetusid tõlkidele, kuid mida kauem vestlus kestis seda rohkem täheldasime seda, kuidas seni vene keelele toetunud noored hakkasid ise ka eesti keeles vestluses osalema, sest tõlkimisele kulus siis aega vähem) * Osalejad mõistavad täiväärtusliku elustiili tähtsust (väärtustavad rutiini (kellajaline söömine), toitusid tervislikult (mitmekesiselt ja vastavalt normkaloraažile) * Suurlaagri korraldusmeeskond sai olulise kogemuse suurürituse organiseerimisel ning paranes nende tiimitöö- ja planeerimisoskus. Eesti Skautide Ühingul on edaspidi mitu kogemustega korraldajat juures. * Suurlaagri abil paistsime silma uudistes ja saime oma tegevusi tutvustada uutele inimestele ja koostööpartneritele.   **Riigikaitseline mõju ja eesmärkide toetamine:**   * Laagrilised tutvusid Kaitseliidu (Kaitseliidu Harju malev ja Naiskodukaitse) tegevusega ning omandasid uusi teadmisi eesootavast kaitseväeteenistusest. * Laagrilised said kiirkoolituse, kuidas toimub jaos metsas liikumine, kuidas kasutada erinevaid käemärke, kuidas jääda öösel metsas vaenlase (laagris fiktiivne) suunas liikudes märkamatuks ning said õpitu kohe öises lipumängus proovile panna (osales 14+ vanuses 80 inimest). |
| **Saavutatud mõju taotleja edasistele tegevustele**  *Kirjeldage projekti tulemuste mõju teie organisatsiooni tegevusele (nt edasised tegevused, partnerid, liikmete ja vabatahtlike kaasamine, pädevuse suurenemine, organisatsiooni tulubaasi laienemine, maine paranemine vms).* | Eesti Skautide Ühing hindab, et toimunud suurlaager oli väga edukas. Osalejaid oli kokku seitsmest riigist, koos külalistega sai Silmapiirist osa 471 inimest. Koostööpartnereid oli pea 60, paistsime meluga silma ka uudistes.  Üldiselt on osa suurlaager osa skaudiprogrammist, mille korraldamine on alati ressursimahukas, kuid organisatsioonile tervikuna väga oluline. Suurlaager võimaldab suvel tulla kokku suurel osa ESÜ liikmeskonnast – sõbruneda ja koos tegutseda ning teha uusi skaudiplaane. Selliselt on organisatsioon sidusam ja uute ideede tekkimine ja ellu viimine kergem.  Suurlaagri pika korraldusperioodi jooksul panustab laagri õnnestumisesse väga palju ESÜ täisealisi vabatahtlikke, see hindamatu panus ühe suurürituse korraldamisse, annab korraldusmeeskonnale väärtusliku kogemuse ja võimaluse skautluse arengut toetada. Kindlasti hindab kogu liikmeskond laagrikorraldajate panust ja soovi korral kaasame kogemustega tegijaid järgmiste ürituse ja eesmärkide saavutamises. Rõõm on tõdeda, et tegemist oli panusega, mille tulemuseks oli motivatsiooni kasv ja suurem valmidus uusi tegusid organisatsioonis teha. Ehk korraldajatele andis see suurlaager rohkem kui võttis.  Seekordne suurlaager paistab silma erakordselt suure toetajate arvuga. Peame oluliseks tulevikus sellisele koostööle senisest enam rõhku panna, nii saame oma tegevusi laiapindsemalt suuremale hulgale inimestele tutvustada. Suhtleme seekordsete toetajatega edasi pikemaajalise koostöövõrgustiku loomise eesmärgil.  Suurlaager on ja oli ka see kord võimalus teha koostööd teiste noorteorganisatsioonidega, nii võõrustasime taas Noori Kotkaid ja Kodutütreid. Selliselt saavad noored anda edasi oma teadmisi ja nii tulevikus osa ka teiste organisatsioonide üritustest.  Rahvusvahelise noorteorganisatsioonina peame kasutama ära olemasolevat skaudivõrgustikku, et pakkuda noortele varajast kultuurikümblust, nii oli taas suur rõõm näha Saksa, Egiptuse, USA ja teiste riikide skaute koos eesti skautidega toimetamas. Näeme selles rahvusvahelises keskkonnas noorte jaoks olulist kasvulava. Eesti Skautide Ühingu liikmeskond on nii vene kui ka eestikeelne, nii viisime laagri programmi ellu suuresti kolmkeelsena, kasutades selleks noorte endi seast tõlke.  Noorteorganisatsioonina on suurürituse korraldamine võimalus paista silma kogu ühiskonnas. Sellele aitas kaasa positiivne meediakajastus.  ESÜ-l on heameel, et sai suurlaagri raames teha koostööd nii Kaitseministeeriumi kui ka Haridus- ja Teadusministeeriumiga. Noorteühenduste ja riigi vastastikune koostöö noortevaldkonnas tagab, et Eesti noorte teadmiste pagas oleks mitmekülgne ja juba varakult on noorel olemas kogemus ja oskus midagi suurt ühiskonnas ära teha. |
| **Mõõdetavad tulemused**  *Kirjeldage projekti saavutatud tulemusi koos mõõdetava mahuga (nt sündmustel osalejate arv, trükiste maht jms). Publiku või külastajatega sündmuse puhul märkida publiku või külastajate arv. Trükise toetuse puhul trükise tiraaž.* | Osalejate arv: 471   * Püsiosalejaid: 294 * 163 noort osales laagris kogu aja (sellest vähemalt 50% vastab küsimustikule) * Osalejad välismaalt – 36 * Riigid – 7   Koostööpartnerite arv: 59 |
| **Meediakajastused**  *Märkige olulisemad meediakajastused. Meediakajastused esitada võimalusel veebi-linkidena (kajastuste puudumisel ei ole vaja täita).* | **Seitsmesed uudised** (Uudis vaadatav: [https://www.tv3.ee/tv3/saade/tv3-uudised/?type=clips&video=7803859/#tvplay-player](https://www.tv3.ee/tv3/saade/tv3-uudised/?type=clips&video=7803859%2F#tvplay-player))  Intervjuu Pere raadiole: |
| **Koostööpartnerid**  *Märkige projektis osalenud koostööpartnerid (kajastuste ja koostööpartnerite puudumisel ei ole vaja täita) ja hinnang koostööle.* | Kaitseministeerium, Haridus- ja Teadusministeerium, Paunküla heaolukeskus.  Laagritegevusi (tegevusvahendeid ja auhindasid) ja toitlustust täiendasid:   * Tartu Uuskasutuskeskus (MTÜ Uuskasutuskeskus) * Kadarbiku Köögivili OÜ * AS Balbiino Eesti * Print OÜ * Nevi OÜ * Atwood Rope MFG * Fansurf Surfikool * RMK Kirde regioon * Sportland Eesti AS * Lidl Eesti OÜ * MATKaSPORT OÜ * Tagurpidi maja (Peapeal OÜ) * Super Skypark (Taevapark OÜ) * Baasjaam VR keskus * RING SPAA & SAUNAD (Metros OÜ) * Purjetamine.com * Chocolala OÜ * Lahemaa Mesi OÜ * Kuulsaal piljard ja bowling (Roseni Majad OÜ) * Unibet Kardikeskus (Võidusõidu OÜ) * Ronimisministeerium (RonMin MTÜ) * SA Teaduskeskus AHHAA * Proto Avastustehas (Proto OÜ) * Tootjavastutusorganisatsioon OÜ * Wildo SE * Pärnu Põgenemistoad OÜ * Kanuumatkad OÜ * GameGround põgenemistuba (GameGround OÜ) * Tamrex Ohutuse OÜ * iNGAME põgenemistuba Tallinn * Lux Express Estonia AS * QuestMe Narva Põgenemistuba * Tupla / Red Bands – Tridens * Tallink Hotels (Tallink Spa & Conference Hotel) * Harku Vald * Lottemaa Teemapark * Timbeco Construction OÜ * Kaitseliidu Rapla malev * Kontserdiekspert OÜ * Lipton (Mobec AS) * Arturi Trahter (OÜ Foodbliss) * Muhu Pagarid OÜ * Õie limonaad (Pung OÜ) * Bon Chance (Proposito OÜ) * Eesti Vabaõhumuuseum * Selver AS * Tiina Karjatse * Ükssarviku Kodutall * Nordic Milk OÜ (Tere, Farmi) * Tikand OÜ * Gravex Balti OÜ * Kaupmees & KO AS * Orkla Eesti AS * Reaton Food OÜ * Ekotek Eesti OÜ. |
| **Kokkuvõttev hinnang oma tegevusele**  *Andke konstruktiivne hinnang oma tegevusele projekti läbiviimisel – millised tegevused õnnestusid, mis vajab parandamist jmt.* | Suurlaagri korraldusmeeskond (hinnangu tegevusele andis Kristel Meier – Suurlaager Silmapiir programmijuht)   * Laagris kajastusid kõik põhilised skauditegevused: tuli, vesi, õhk ja maa. Läbiviijateks olid valdkondade spetsialistid. Tegevused õnnestusid väga hästi. Suur arv koostööpartnereid ja sponsorid tagas meile vajaminevad tegevusvahendid. Programm oli vaheldusrikas ja vastas planeeritule. Lapsed õppisid uusi oskusi ja täiendasid vanu. Kuna laager oli osalejate poolest väga mitmekesine (erinevad vanused, sood, rahvused, teadmised), siis tegevusväljade läbiviijatel olid nii mõnedki väljakutsed, et pakkuda kõikidele võrdseid võimalusi (nt tegevuste läbiviimine kolmes keeles (eesti, inglise, vene)). Selles laagris olid noored jagatud vanusegruppide järgi, et ei tekiks vanuselist ebavõrdsust nii füüsilise, kui vaimse vormi osas. * Üldkokkuvõttes võib tunnistada, et tulevikuks tuleks teha ettekirjutused keeleprobleemide lahendamiseks, et suudaks pakkuda rohkematele välisgruppidele väljakutseid ning tegeleda efektiivsemalt olukordadega, kus keelekümblus on lapsele liiga keeruline. Samuti tekkis keelebarjäär ka mõnedel punktide läbiviijatel. * Matkapäeva matk jäi mõnede vilunumate matkajate sõnul natuke lihtsaks, kuigi mõned tiimid said ka metsas ekselda, kuni õige rada kaardi ja kompassiga uuesti üles leiti. See näitab noorte erinevat taset. Tulevikus võiks lisada veel ühe raskema raja vilunud matkajatele ning lasta ise valida oma raskusaste ning tiimikaaslased. * Laagri suurim puudus oli ebapiisav ettevalmistus kohapeal, millega esimesel tegevuspäeval tekkis ajapuudus. Lapsed ei mõistnud nii ruttu kuhu minema peab, olles uues kohas. Samuti punktidesse vahendite viimine ning vabatahtlike koolitamine  jäi ka ajapuuduse taha. Põhjuseks oli, et pidime rentima laagripaiga ning ei saanud nagu tavapäraselt nädal varem laagriala ette valmistada.   Eesti Skautide Ühingu juhatus (hinnangu Suurlaagri tegevusele/korraldusele koostasid Eesti Skautide Ühingu majandusjuht (Gregor Pihlak) ja juhatuse esimees (Ragnar Luup))   * Suurlaager Silmapiir möödus suuremate ebaõnnestumisteta, seda on pärast pikka ja põhjalikku eeltööd tore tõdeda. * Peamisel probleemid seondusid korraldusmeeskonnal just uue laagrialaga, üks põhjuseid, miks sel aastal Eesti Skautide Ühing otsis keskmiselt aktiivsemalt rahalisi partnereid oli tõsiasi, et toimuvad ehitustööd meie tavapärasel Tagametsa laagrialal. Nii võttis kohapeal toimetamine rohkem aega. Samas oli Paunküla Heaolukeskus meile heaks partneriks, kes tuli suurele noortelaagrile väga paljus vastu. * Programm oli laagris mitmekesine ning keskmisest enam oli rõhku Eesti kaitsevõimekuse tutvustamisel ning noored said ise proovida nii taktikalist metsas liikumist kui ka katsetada rootordroonidega lendamist. Laagrist ei puudunud tavapärased füüsilised tegevused ja skaudioskuste arendamine. * Eelarveliselt olime valmis, et laagri kulu pool on ligi 20 000 eurot suurem, kuid nii laagriala pakkuja osutatud soodsam teenusehind kui ka väiksem osalejate arv muutsid eelarve mahtu. Viimased arvud on üle vaadatud ning eelarve on tasakaalus. |
| **Planeeritavad muudatused järgmiseks korraks**  *Kirjeldage, kuidas parandaksite projekti järgmisel korral projekti ettevalmistamisel ja/või tegevuste käigus.* | Suurlaagri korraldusmeeskond   * Programmist tulnud probleemide lahendamiseks peaks rakendama tuleviku laagrites meie juba senini kavas olnud ettekirjutust, kus eellaager kestab miinimum 1 nädal. Rendipinnaga see ei olnud võimalik. * Suurlaagris kestel vaevas osalisi vihmane ilm, uppusid telgid ja varustus, kuid seda väga mõjutada ei saa. Tulevikus on lootust, et laagrialal kasutatav varustus on parem (telgid ja varjualused kindlamad ja neid on rohkem). Ilm on kindlasti üks kohti, mille peale Eestis tuleb ennatlikult mõelda ja koosta riskianalüüsid vastavalt ning tagada vastav valmisolek. * Keelebarjääri koha pealt tuleb leida igale välisgrupile tõlk kõrvale, kes valdab kas eesti või inglise keelt ning laste emakeelt. Vabatahtlikele punkti tegijatele peab kõrvale vaatama inglise-eesti keele valdaja. Antud ülesanne võib jääda inimressursi puuduse taha. Värbajad peavad andma iga aasta endast parima, et see ressurss oleks piisav punktide läbiviimiseks.   ESÜ juhatus   * Kohapealsete ettevalmistuste efektiivsemaks tegemiseks tagame tulevikus Tagametsa püsilaagripaiga kasutamise võimaluse – suurem osa probleeme oli sel aasta uue kohaga seotud. * Finantsmeeskonna üks kindel roll peab olema ka tulevikus toetajate aktiivne otsimine enne ürituse toimumist, sel aastal oli Silmapiiril pea 60 partnerit. Selliselt on noortele võimalik väiksema rahalise kuluga pakkuda palju rohkem rõõmu. * Keelekümblus on osa Eesti Skautide Ühingu panusest Eesti haridusmaastikul. See jätkub ka tulevikus, kuid võtame igast üritusest õppust ja teeme seda järjest meisterlikumalt. Kaalume selles osas vastava eeskirja koostamist, millele korraldusmeeskond tähelepanu saab pöörata. |

**TULUD**

*Tulude ja kulude koondsumma peab olema võrdne (ehk eelarve tasakaalus)*

(vajadusel lisada ridu)

|  |  |  |  |
| --- | --- | --- | --- |
|  | PLANEERITUD (taotletud) SUMMA | TEGELIK (eraldatud) SUMMA | Selgitused |
| **Tulud kokku** | 82 000 | 62 398 |  |
| **Kaitseministeeriumi toetus** | 5000 | 5000 |  |
| **Omafinantseering** | 57 000 | 40 251 | Osalustasud (muutus tingitud nii väiksemast osalejate arvust kui ka suurest osalustasu vabastuste arvust) |
| **Müügitulu** |  |  |  |
| **Muu tulu** | 1 000 | 2 147 | Kohapealne skaudipood/kohvik. |
| **Mitterahaline panus** |  |  |  |
| **Kaasfinantseering** | 19 000 | 15 000 | ESÜ eelarvest |
| **Muud toetused**  *(toetajate lõikes – nt koostööpartnerid, sponsorid jm)* |  |  |  |

**KULUD**

*Tulude ja kulude koondsumma peab olema võrdne (ehk eelarve tasakaalus)*

(vajadusel lisada ridu)

|  |  |  |  |  |
| --- | --- | --- | --- | --- |
|  |  | Finantseerimisallikad | | |
|  | **PLANEERITUD KULUD** | | **TEGELIKUD KULUD** | |
|  | KOKKU | sh Kaitse-ministeeriumi toetusest | KOKKU | sh Kaitse-ministeeriumi toetusest |
| **Kulud kokku** | 82 000 |  | 61815 |  |
| **Personalikulud**  *(suuremate kulugruppide kaupa)* | 0 |  | 0 |  |
| **Majandamiskulud**  *(suuremate kulugruppide kaupa)*  *(Siin kajastatakse need tellitud tööd ja teenused ning kaupade ostud, mida makstakse FIE või firma arvete alusel, samuti litsentsitasud ja päeva-rahad. Sõidupiletite osas märkida kindlasti inimeste arv ning majutuskulude ja päevarahade korral inimeste ja päevade arv.)* |  |  |  |  |
| **Laagriala rent koos toitlustusega** (laagriala rent, toitlustus, lisa WC-de rent) | 62 000 | 5000 | 52850 | 5000 |
| **Programm** (matka ja tegevuspunktide materjalid, tegevusväljade tegevusvahendid, auhinnad) | 8000 |  | 1465 |  |
| **Korraldus ja info** (laagriala ülevaatus, info jagamine, laagriraamatud, kaelarätid, laagrimärgid, tänukirjad jne) | 7100 |  | 6680 |  |
| **Tehniline ja turva** (laagri ülesehituse materjalid, transport, vee- ja elektritarvikud, käepaelad, esmaabivahendid laagri meedikule) | 4900 |  | 820 |  |

**KAITSEMINISTEERIUMI TOETUSE KASUTAMINE**

NB! Vormi täitmisel tuleb täita kõik veerud. Vajadusel lisada ridu.

*Loetleda vaid need kuludokumendid, mille tasumiseks on kasutatud Kaitseministeeriumi toetust.*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Kuludokumendi nimetus | Makse saaja | Kuludokumendi number | Kuludokumendi kuupäev | Tasumise kuupäev | Kuludokumendi summa | Summa ilma km-ta (täidavad ainult km-kohuslased) | Kaitseministeeriumi toetusest makstud | Kulu sisu kirjeldus |
| Arve | Paunküla Heaolukeskus OÜ | 2367 | 02.07.2024 | 09.07.2024 | 26051.00 |  | 5000 (100%) | Majutus 21.- 27.07.2024 II osamakse |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| KOKKU | | | | | 26051.00 |  |  |  |
| Kaitseministeeriumilt saadud toetus | | | | | | | 5000 |  |
| Kaitseministeeriumilt saadud toetuse kasutamata jääk | | | | | | | 0 |  |

*Kui teil on rohkem kui 20 kuludokumenti, kasutage eraldiseisvat kuluaruande dokumenti detailseks kirjelduseks ning täitke käesolev kuluaruanne üherealise kokkuvõttena (väljale kuludokumendi nimetus viide eraldiseisvale dokumendile, väljad “Kuludok. summa”, “Summa ilma km-ta” ja “Kaitsemin. toetusest makstud” koondsummadega).*

Toetuse saaja kohustub toetuse jäägi tagastama vastavalt lepingus märgitud tähtajale.

Saaja: Rahandusministeerium; arvelduskonto: Swedbank EE891010220034796011; viitenumber: 2800048972; selgitus: leping nr ...

**ARUANDE ESITAJA KINNITUS**

Allkirjaga kinnitan järgnevat:

* kõik käesolevas aruandes esitatud andmed on õiged ning esitatud dokumendid on kehtivad ja ehtsad ning vajadusel võimaldan neid kontrollida;
* projekti omafinantseeringuna ei ole arvestatud teisi riigi, kohalike omavalitsuste või muude Euroopa Liidu institutsioonide või fondide antud tagastamatuid toetusi;
* juhul, kui olen käibemaksukohustuslane, siis käesolevas aruandes on kulud esitatud ilma tagastatava sisendkäibemaksuta.

|  |  |
| --- | --- |
| **Allkirjaõigusliku isiku ees- ja perenimi** | Gregor Pihlak |
| **Allkiri** | Allkirjastatud digitaalselt |
| **Kuupäev** | 28.08.2024 |